**Tájékoztatás a gyermekétkeztetés igénybevételével kapcsolatban**

Tisztelt Szülők/Törvényes képviselők!

Bélapátfalvai Közös Önkormányzati Hivatal Jegyzője Tájékoztatom Önöket, hogy az iskolák 2020. júniusi működéséről szóló 220/2020. (V.22.) Korm. rendelet 1. és 2. §-a alapján a **2020. június 26-ig felügyeletet igénybevevő tanulók** számára az önkormányzat **intézményi gyermekétkeztetést** biztosít.

Azok a rendszeres gyermekvédelmi kedvezményben részesülő, **hátrányos vagy halmozottan hátrányos helyzetű**, szünidei gyermekétkeztetésre jogosult gyermekek, akik a **felügyeletet igénybe veszik, 2020. június 29. napjától**, akik a **felügyeletet nem veszik igénybe**, a korábbi tájékoztatóban szereplő időponttól, azaz **2020. június 16. napjától** részesülnek nyári szünidei gyermekétkeztetésben.

Továbbá tájékoztatom Önöket, hogy **2020. június 2. napjától** **saját ételhordó** biztosítása szükséges az étkezés igénybevételéhez.

Bélapátfalva, 2020. május 27.

Dudásné dr. Géczi Erika

jegyző